נסודון

נסודון (שם מדעי: Nesodon; משמעות השם: "שן אי") הוא סוג של יונק קדום ממוצא דרום אמריקני אשר חי בתקופת המיוקן לפני 23.3-15.5 מיליון שנה. המאובנים של הנסודון תוארו ב-1846 בידי החוקר הידוע ריצ'רד אוון שטבע את שם הדינוזאורים. המאובנים התגלו בארגנטינה ובתצורות ריו פריאז (Río Frías Formation) שבצ'ילה. התגלו בהם ארבעה מינים.
 מאפיינים 
יונק זה היה המקביל הדרום-אמריקני של הפרים והקרנפים והוא הגיע לגובה 1.5 מטר בכתפיים ושקל כ-554 ק"ג. ממבנה שיניו נראה שהיה צמחוני ורעה עשבים בערבות הקדומות. המין N. imbricatus היה בעל שיניים חלשות יותר וניזון אולי מעלים, קליפות עץ ופירות במקום מעשב ודגניים. היו לו שיניים קדמיות ארוכות גדולות שאיתם אולי התגונן מטורפים כמו התיילקוסמילוס.

ראו גם
טוקסודון - קרוב משפחתו של הנסודון שחי בתקופה מאוחרת יותר אך נראה כמותו.

קישורים חיצוניים

קטגוריה:בעלי חיים שתוארו ב-1846
קטגוריה:טוקסודוניים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1846